text: TV-apparater ryger i brokkassen
  09 januar 2012 kl. 17.06
  Januar er en rigtig god måned for radio og tv-forhandlere. TV-signalerne bliver digitale, og mange benytter lejligheden til at købe nyt og smide ud. Lige nu er genbrugspladserne fulde af gamle, analoge tv-modtagere.
  Vi tog til Vejen for at se hvordan tv-modtagerne fylder op i containerne, hvor de bliver blandet med computer-skærme. I Aabenraa kommune kan genbrugspladserne hver uge fylde 14 container-bure med tv-modtagere, selvom mange af dem, der ryger ud, godt kan bruges.
  
  Stadig brugbare
  Sagen er nemlig, at selvom tv-signalerne bliver digitale, så kan de godt ses på en gammel modtager til de såkaldte analoge signaler. Man skal blot købe en omsætter, der bliver placeret mellem antenne-stikket og tv-modtageren. Så er der billede.
   
  For to år siden blev TV-signalet gjort digitalt - og nu opgraderes signalet yderligere. Det betyder at en række apparater ikke kan modtage alle programmerne - og det får mange seere til at købe nyt og smide det gamle ud.
   
  De, der modtager tv fra satellit, kabel eller bredbånd, behøver ikke bekymre sig. De kan godt se tv.
  